गर्मी की छुट्टियों के बाद परिषदीय स्कूल सोमवार से खुलेंगे। यह बात और है कि स्कूलों में छात्र नामांकन बढ़ाने के लिए सोमवार से ही शुरू किये जा रहे स्कूल चलो अभियान के दूसरे चरण का आधी-अधूरी तैयारियों के बीच होगा। स्कूल चलो अभियान का दूसरा चरण 31 जुलाई तक चलेगा।1गौरतलब है कि पहली अप्रैल को परिषदीय स्कूलों का नया शैक्षिक सत्र शुरू होते ही स्कूली शिक्षा के दायरे से छूटे चार से 14 साल तक के बच्चों का विद्यालयों में नामांकन कराने के लिए स्कूल चलो अभियान का पहला चरण चलाया गया था। पहला चरण 30 अप्रैल तक चला था। इसके बाद भी स्कूल 20 मई तक खुले रहे लेकिन इनमें पढ़ने वाले डेढ़ करोड़ बच्चे सरकार की ओर से मुफ्त में दी जाने वाली किताबों, यूनिफॉर्म, स्कूल बैग और जूते-मोजे का इंतजार ही करते रहे।